text:
Skip yvir 20 BT
Við okkara skipatrygging fært tú eina trygging, ið hóskar til tín tørv og títt virksemi.
Okkara skipatrygging er fyri skip størri enn 20 BT. Hetta er ofta fiskiskip, farmaskip og ferjur.
Hjálparveitingar eru eisini umfataðar av tryggingini
Vit hava fasta avtalu við Fiskiveiðueftirlitið (FVE), um at standa fyri sleiping og at veita hjálp annars til øll før, ið eru tryggjað hjá okkum.
Sambært avtaluni átekur FVE sær í størst møguligan mun at veita hjálp til øll før, sum hava tørv á hesum. Eisini um onnur skip/før eru nærri.
Skrokktrygging
Talan er um eina skrokktrygging, sum umfatar skrokkin á skipinum, maskinu, búnaðarlutir, føst fiskiamboð, radiotól, lívbátar og tiltaksamboð.
Tryggingin veitir endurgjald fyri skaðar á skrokk og maskinu.
Tryggingin hevur eina fasta sjálvsábyrgd fyri hvørja skaðahending.
Skaði á spøl verður bert endurgoldin, tá talan er um hesar skaðaorsøkir:
Eldur ella spreinging í øðrum enn maskinu
Báturin er sokkin, hvøldur, strandaður ella rennur á grunn
Báturin hevur rent á fastan ella flótandi lut/reka, íroknað ís
Valdsgerð og rán
Stuldur, sum ikki er framdur av manning ella ferðafólki
Og haraftrat skaði, sum stendst av sjóskaða ella leka, sum annars verður endurgoldin sambært treytunum.
Tryggingin kann eisini víðkast til tín tørv
Tørvurin á trygging er ymiskur. Tú kanst m.a. velja hesi ískoyti til tína skipatrygging:
-
Skrokkinteressa
Møguligt er at tekna trygging fyri 20 % afturat skrokktryggingini, fyri á henda hátt at hava tøkan pening fyri óvæntaðar útreiðslur og til leigu av øðrum skipi, um skipið gerst vrak. Endurgjald verður bert goldið, tá talan er um fullan skipaskaða.
-
Snellur
Snellurnar kunnu eisini tryggjast móti somu vandum, sum skrokktryggingin annars fevnir um. Tryggingin hevur eina fasta sjálvábyrgd fyri hvørja skaðahending.
-
Veiða og útgerð
Veiðu- og útgerðartryggingin fevnir um alt, sum er umborð av veiðu, ísi, olju, provianti, leysum fiskigreiðum (snellur undantiknar) og tílíkum, sum er ætlað at brúka upp umborð. Endurgjald verður latið, tá talan er um fullan skipsskaða.
Eldur ella spreinging í øðrum enn maskinu
Báturin er sokkin, hvøldur, strandaður ella rennur á grunn
Báturin hevur rent á fastan ella flótandi lut/reka, íroknað ís
Valdsgerð og rán Stuldur, sum ikki er framdur av manning ella ferðafólki
Og haraftrat skaði, sum stendst av sjóskaða ella leka, sum annars verður endurgoldin sambært treytunum.
-
Manningarognir og sjúkratrygging
Tryggingin av manningarognum tryggjar ábyrgd útgerðarmansins sambært galdandi lóg ella galdandi sáttmálum. Endurgjald verður latið, tá skaði kemur á manningarognir í samband við skaða á skipið.
Tryggingin endurrindar rokningar fyri skaðastovu, lækna, gisting og flutning heim. Upphæddin, ið verður endurgoldin, er avmarkað.
-
Inntøkutapstrygging
Tryggingin er fyri inntøkumiss hjá manning á førum, sum eru mynstrað eftir sáttmála millum Føroya Reiðarafelag og Føroya Fiskimannafelag, um farið ikki er í vinnu vegna skrokktryggingarskaða. Tryggingarhæddin er sambært galdandi mánaðarligu minstuløn. Endurgjald verður veitt fyri ta tíð, umvælingin tekur. Tryggingin hevur eina sjálvsábyrgd.
-
Loss of Hire
Tryggingin er fyri endurgjald fyri mista tíð orsakað av, at skipið heilt ella partvíst onga inntøku hevur havt vegna einhvønn skaða. Henda trygging verður teknað eftir avtalu.
-
Tryggingargjøld
Trygging av tryggingargjøldum veitir endurgjald fyri útreiðslur til tryggingargjøld, sum kanska skulu verða goldin fyri tíðina, aftaná at skipið fórst.
-
Ábyrgdartrygging
Tryggingin er fyri endurgjaldsábyrgd, sum kann verða áløgd tryggingartakaranum fyri skaðaelvandi hendingar í sambandi við nýtslu av skipinum.
-
Krígstrygging
Henda trygging umfatar skaða, sum er avleiðing av kríggi ella krígslíknandi hendingum. Eisini sum t.d. uppreistri og borgarakríggi.
Tekna tryggingina hjá okkum
Ynskir tú at tekna tryggingina, ella hevur spurningar, ert tú altíð vælkomin at seta teg í samband við okkum. Vit mæla eisini til, at tú lesur okkara treytir og upplýsingartilfar annars.


c: text/html

text:
Kinesiskt mál
Kinesiskt mál ella kinverskt (kinesiskt; 汉语/漢語, Hànyǔ, 中文 ella Zhōngwén) er í grundini fleiri skyld mál, har mandarinskt, sum er móðurmál hjá um 875.000.000 fólkum, er tað størsta, og tað er eisini standardmál í Kina. Kinesisk mál eru móðurmál hjá meira enn 1.200.000.000 fólkum, harav meginparturin býr í Kina og um 22.000.000 í Teivan. Í kinverska teknmálinum eru mong túsund tekn. Hvørt tekn er orð ella hugtak og ikki ljóð sum í okkara skriftmáli.
Kinesiskt er størsta málið í Fólkalýðveldi Kina. Harumframt er kinesiskt høvuðsmálið í Lýðveldið Kina, Hongkong, Makao og Singapor.

robotstxt: allowed

filter: keep


text:
India
Lýðveldið India (hindu; भारत गणराज्य, enskt; Republic of India) er eitt stórt land í Eysturásia. India hevur mark við seks lond: Í vesturi hevur India mark við Pakistan, í norðri við Nepal og Fólkalýðveldi Kina, og í eystri við Bangladesj, Butan og Burma. Tað er heimsins 7. størsta land og hevur 1,2 milliardir íbúgvar. [1] India er størsta fólkaræði í heiminum. Eini 450 milliónir fólk hava valrætt. Fleiri enn 200 mál verða talað, men høvuðssmálið er hindi, sum er móðurmál hjá um 40 % av fólkinum. Í India er hindulæran størsti átrúnaður.
Í 1620 gjørdi Danmark eina handilstøð í Trankebar í útsynningspartinum av India. Í 1845 seldu teir øki til Bretland.[2]
Innihaldsyvirlit
Søga[rætta | rætta wikitekst]
Høvuðsgrein: Indisk Søga
India hevur eina langa søgu. Tað verður mett, at tað hava búð fólk í India fyri 2 mió. árum síðani. Í 16. øld var India býtt í hinduríki og muslimsk ríki, sum javnan kríggjaðust sínaámillum. Babur (23. februar 1483 – 5. januar 1531), sum var turkiskur muslimur og ættaður frá Dengis Kan og Timur Lenk, fekk ræðið í kongsríkinum Kabul í Afganistan. Babur dámdi ikki í India. Hann skrivaði, at landið var plágað av hita, dusti og vindi. Hann gjørdi urtagarðar fyri at fríðka um, har hann búði. Hesir friðsælu garðar, har trø og blómur angaðu, og løkir tutlaðu, mintu hann um heimlandið Samarkand og muslimska paradísið. Hann var stórlátaður valdsharri og gjørdi innrás í India, sigraði á sultáninum í Delhi í 1526, og helmaði ikki í, fyrren hann kom eystur at bengalska markinum. Tað, sum Babur hevði lagt undir seg, varð kallað Mogulríkið, frábrigdi av orðinum mongol, sum segði frá, hvaðan hann var ættaður. Tá ið Babur doyði í 1530, megnaðu eftirmenn hansara ikki stýra sum hann. Sonur hansara Humayun (17. mars 1508 – 4. mars 1556) var ikki mentur at halda saman um ríkið. Ein afganskur høvdingi, Sher Kan Suri (1486 – 22. mai 1545), tók Agra og Delhi í 1540, og ikki fyrr enn í 1555 tók Humayun býirnar aftur. Sonur hansara Akbar Mikli (15. oktober 1542 – 17. oktober ella 27. oktober 1605) endurreisti Mogulríkið og vaks ríkið í allar ættir. Akbar vaks ríki sítt vestan úr Gujarat eystur til Bengal og suður eftir til norðara part í Deccan. Hann læt hinduar hava átrúnað sín í friði og náðum og vissaði sær soleiðis stuðul frá teimum og fekk eisini bøndurnar í part við sær, tí at hann lækkaði skattin. Akbar umskipaði landsins stýri, so at høgir embætismenn kundu hava bæði hernaðarligt og sivilt starv. Teir vóru væl løntir, men kundu ikki fáa sær fastan bústað.
Mogulherdeildirnar vóru gitnar fyri villskap og dirvi í bardaga. Tá ið Akbar skuldi venja sínar bestu hermenn, tók hann teir við sær at veiða. Menninir gjørdu ring uttan um veiðidýrini, og stórmogulurin og aðalsmenn hansara drupu tey.
Í 1857 gjørdu indiskir hermenn uppreistur, tí at mangir indarar hildu, at bretska yvirvaldið ætlaði at noyða kristindómin upp á teir. Tá ið vunnið varð á uppreistrinum, tók bretska stjórnin Eysturindiafelagið av og tók sjálv ræðið í India. Í 1876 var Viktoria drotning kosin keisarinna í India, og stjórnin útnevndi ein varakong sum umboðsmann hennara. Indarar fingu eingi týðandi størv í embætisverkinum og herinum. Í 1885 varð Tjóðartingið í India stovnað; aðalmálið var at noyða bretar at sleppa indarum framat í umsitingini og lógarvekinum. Tað varð spírin til sterka mótstøðu ímóti bretska yvirvaldinum. Nakrir indiskir muslimar styðjaðu Tjóðartingið, men óttin fyri, at hinduar skuldu fáa ov stórt vald, hevði við sær, at muslimarnir fóru burtur úr aftur.
Seinast í 19. øld sóu mangir indarar, helst limir í ovastu hindu-kastunum, enskt mál og evropeiska útbúgving sum einastu útvegir at koma sær fram í India. Teir bygdu sær skúlar og lærdar háskúlar. Tjóðartingið eggjaði hesum al-indiska úrvalsliði til.
Í øllum indiskum landslutum var høvuðsstøð, har bretskir embætismenn búðu saman við húskjum sínum. Tey komu ikki í samband við vanliga fólk - ið og livdu sum bretski yvirstætturin, høvdu mong tænastufólk, hildu gildi, gjørdu útferðir og spældu polo, sum bretar høvdu lært seg í mogultíðini.
Mentan[rætta | rætta wikitekst]
Høvuðsgrein: Indisk Mentan
Filmur[rætta | rætta wikitekst]
India er tað land í heiminum, sum ger flestar filmar. Um 800 stórfilmar verða tiknir upp um árið, teir flestu í Mumbai, sum verður eyknevndur "Bollywood". Í indiskum filmum, ið eru fullir av spenningi og ógvisligum tilburðum frá byrjan til enda, er nógvur dansur, sangur, romantikkur og vøkur og rík fólk. Indarar eru ofta í biografi, og filmarnir vara javnan 4-5 tímar.
Matur[rætta | rætta wikitekst]
Mangir indarar eta bara grønmeti og frukt. Eftir trúgv teirra er skeivt at drepa dýr og eta tey. Flestir hinduar eta ikki neytakjøt, tí at fyri teimum er kúgv heilagt dýr, og muslimar eta ikki svínakjøt. Maturin er ymiskur um alt landið. Vanligur indiskur rættur eru nógvir kryddaðir grønmetisrættir, so sum dhal (flatbønir), dahi (jogurt), rís ella chappatis (flatbreyð) og poppadums. Indarar lata nógv krydd í matin, til dømis gurkemeiu, killipipar, koriander, kumman og kardamummur.
Búskapur[rætta | rætta wikitekst]
Høvuðsgrein: Indiskur Búskapur
Hóast fátækradømið er stórt nógvastaðni, er India av fremstu ídnaðarlondum í heiminum. Bæði í ídnaðinum og landbúnaðinum eru gjørd stór framstig seinastu 25 árini, og tað hevur eggjað útlendskum fyritøkum at gera íløgur í landinum. I India er búskaparmenning við tølum, sum annars bara Kina hevur borgað fyri. Í 2011 verður roknað við, at vøksturin í indisku bruttotjóðarúrtøkuni verður 9 pst. Tjúgu ár við samfeldum búskaparvøkstri sæst aftur í menningini - eisini hjá teimum fátæku. Men ikki allir partar av India njóta ágóðan av búskaparvøkstrinum. Menningin er ójøvn í ymsu landspørtunum. Og tað er ikki altíð í teimum landspørtunum við mesta búskaparvøkstrinum, at positiv úrslit síggjast aftur í heilsustøðuni.
Ein av størstu trupulleikum, sum India leingi hevur drigist við, er at útvega nóg mikið av mati til fólkið, ið alsamt fjølgast. Nú á døgum er India sjálvbjargið við mat, tí korn- og rísgrøðin er trífaldað, síðan landið gjørdist frælst í 1947. Framgongdin stendst lutvíst av "grønu kollveltingini" í 1960-árunum, tá ið stórar nýskipanir vórðu gjørdar í landbúnaðinum. Tá var m.a. farið at velta kornsløg og ríssløg, sum fruktaðu væl betur.
Stórur vøkstur hevur verið í ídnaðinum, síðan landið gjørdist frælst ríki. Verksmiðjurnar gera til dømis mat, bilar, flogfør, telduútbúnað og rúmdarrakettir. Evnafrøðiídnaðurin er stórur, og klæði og leðurvørur eru týdningarmikil útflutningur. Um helvtin av tí, sum verður gjørt í India, verður gjørt í smáum ættarfyritøkum, sum gera messingssmíð, leðurvørur, plátur og lutir úr viði. Sjálvt um landi í løtuni hevur ein av teimum skjótast vaksandi búskapinum í heiminum, eru tað umleið 400.000.000 sum liva í stórum fátækradømi, her er markið um ein forvinnur undir 7 kr. um dagin.
Fólkið[rætta | rætta wikitekst]
Átrúnaður[rætta | rætta wikitekst]
Nógvir trúarbólkar eru í India og nógv tann størsti er hinduisma. Har trúgva tey uppá nógvar ymiskar gudar. Tey trúgva at tá tey doyggja, verða tey endurfødd í einum øðrum líki. Skikkar man sær illa kann ein vera føddur sum hundur ella annað djór. Hevur man liva sum bóndi og skikka sær væl og doyr, kann man vera føddur inn í eina ríka familju. Tað besta sum kann henda er, at tey ikki verða fødd aftur men fara í nirvana, eitt slag av himmal har einki er. Kasti skipanin er nú forboðin í India, men enn virkar hon, serliga í bygdunum. Kasti skipanin ger at fólkini eru bólkaði í 7 ymiskar kastir. Tann hægsta kastin er bramin. Prestar og týðandi leiðarar eru føddir inn í bramin kastina. Tað var ikki loyvt fólki frá einari kast, at blanda seg við eina aðra kast og slett ikki at giftast við einum frá einari aðrari kast. Tann lægsta kastin er tey kastu leysu. Tað eru um 160 mió. kastu leys. Um tvey frá hvør sínari kast giftust og fingu børn, gjørdist tey øll kastu leys. Um ein hevði uppført seg væl og doyði, bleiv viðkomandi føddur inn í eina hægru kast.
Mangir átrúnaðir, mong mál og mangar mentanir eru í India. Tríggir av størstu átrúnaðunum í heiminum - hinduisma, buddisma og sikhisma - tóku seg upp her. India, eitt land, har flest fólk eru hinduistar, hevur fleiri muslimar enn øll hini londini í heiminum, uttan Indonesia og Pakistan. Flestir indarar eru hinduar, men eisini eru mangir aðrir átrúnaðir, til dømis sikhisma og jainisma. Sikhar trúgva á ein gud. Størsti halgidómur teirra er Gylta Templið í Amritsar í Punjab í Norðurindia. Mong sikhisk mannfólk hava vavhúgvu, turban, um høvdið sum tekin um reinleika. Jainisma líkist hinduismu. Jainistarnir hava djúpa virðing fyri øllum livandi.
Mál[rætta | rætta wikitekst]
Tað verða tosað yvir 200 mál í India, harav 24 verða tosað av meiri enn 1 millión fólkum. Harafturat eru umleið 1500 ymsar dialektir. 17 ymisk almenn skriftmál verða nýtt (tey kunnu millum annað síggjast á pengaseðlunum við Mahatma Gandhi á). Almenna málið í India er indo-evropeiska málið hindi. Hindi er avleggari av tí nú deyða málinum sanskrit, sum ariarir høvdu við sær, tá teir gjørdu innrás í landið. Konkani er eitt indo-ariskt mál, ið indiski etniski bólkurin konkani-fólkið tosar. Konkani verður tosað í konkani-landspartinum, sum fevnir um eitt nú Goa. Málið verður bæði skrivað við devangari (devangari er eitt alfabet, ið verður nýtt til at skriva fleiri av indisku málunum) og tí latínska alfabetinum. Konkani hevur verið í vanda fyri at doyggja út. Tann ógvusliga vesturlendska ávirkanin í India hevur havt við sær, at enskt (og portugisiskt í Goa) eru vorðin nógv brúkt mál millum katolikkar, meðan hindu-nationalisman hevur gjørt, at marathi er blivið eitt nógv brúkt mál millum hinduar. Hetta rák bleiv steðgað í 1985 av eini sterkari konkani-rørslu í Goa, sum hevði stóra undirtøku frá báðum teimum átrúnaðarligu bólkunum.
Politikkur[rætta | rætta wikitekst]
Høvuðsgrein: Indiskur Politikkur
Í India er deyðadómur.
Javnrættindi[rætta | rætta wikitekst]
Kynslig samvera millum samkynd er aftur ólóglig í India í 2013. Hetta er støðan, nú Hægstirættur í India hevur kolldømt ein úrskurð hjá einum lægri rætti, sum fyri fýra árum síðani segði, at kynslig samvera millum samkynd var ikki eitt brotsverk. [3] Lógargrein 377, sum hon er nevnd, hevur verið partur av indiskari lóggávu, síðani hjálandatíðinatíðina. Lógargreinin bannar fólki at hava "kynsliga samveru ímóti náttúrunnar fyriskipan." Í úrskurðinum sigur Hægstirættur, at gamla lógargreinin hevur rættargildi, og at tað er lóggávutingið, ið má gera av, um hon skal varðveitast ella ikki. Amnesty International sigur, at úrskurðurin er stórt bakkast fyri indiska samfelagið, og at landið við hesum er sett mong ár aftur í tíðina, tá talan er um at verja grundleggjandi borgararættindi [4].
Landafrøði[rætta | rætta wikitekst]
Høvuðsgrein: Indisk Landafrøði
India er um 3.287. 263 km2 til støddar. Til samanbering er Føroyar 1.400 km2. Longdin millum suður og norð er 3.214 km og millum eystur og vestur 2.933 km. Stóra, fjølbroytta landið India er sjeynda landið í heiminum í stødd, og har býr mest fólk næst eftir Fólkalýðveldinum Kina. India er skipa í 28 statum og har búgva 1,236,344,631 fólk í 2014.
Landslutir:
Tryggleiki[rætta | rætta wikitekst]
Yvirgangur[rætta | rætta wikitekst]
Tað er stórur vandi fyri yvirgangsálopi í India. Vandin er størstur í norðaru serstatunum Jamma og Kashmir, men eisini aðra staðnis í India er vandi fyri yvirgangsálopi. Mumbai bleiv tann 26. november og náttina til 27. november 2008 rakt av eini seriu av samskipaðum yvirgangsálopum rættað móti m.a eini sera upptiknari jarnbreytarstøð (Chatrapati Shivaji), einari vælumtóktari matstovu (Café Leopold), einum fyritøkuraðhúsi (Nariman House), tveimum sjúkrahúsum (Cama og Albless) og tveimum internationalum hotellum (Taj Palace Hotel og The Oberoi Trident Hotel). [5] Umframt hetta kom eisini tilvildarlig skjóting frá yvirgangsfólkunum í smáum bólkum frá minnisverkinum Gateway of India til hesi mál. Yvirgangsfólkini tóku gíslar fleiri staðni, og ikki fyrr enn sunnudagin 30. november 2008 kundi tann indiski myndugleikin vátta, at gíslastøðan var endað. 165 deyð og 304 særd, íroknað útlendingar. Tann 25. juli 2008 bleiv tann suðurindiski býurin Bangalore raktur av eini seriu upp á átta bumbur. Bumburnar, ið vóru plaseraðar ymsa staðni í býnum, drupu tvey og særdu fleiri, tó ongan útlending.
Kriminalitetur[rætta | rætta wikitekst]
Í norðara parti av India eru álop, fólkarán og morð á útlendingar, ið fjakka. Tað verður tí frárátt at fjakka einsamallur ella í smáum bólkum. Ferðafólk mugu verða ansin viðvíkjandi narkotika, tí í India er hørð revsing fyri allar narkotika brotsgerðir. Til dømis kunnu fá gram av marijuana geva fleiri ára fongsulsrevsing.
Keldur[rætta | rætta wikitekst]
- ↑ https://www.cia.gov/library/publications/the-world-factbook/geos/in.html
- ↑ http://www.denstoredanske.dk/Danmarks_geografi_og_historie/Danmarks_historie/Dansk_kolonihistorie/Tranquebar
- ↑ http://www.dagbladet.no/2013/12/11/nyheter/sex/minoriteter/utenriks/samfunn/30780675/
- ↑ http://www.cnn.com/2013/12/11/world/asia/india-same-sex-relationship/
- ↑ http://www.nytimes.com/2008/11/30/world/asia/30mumbai.html?partner=permalink&exprod=permalink&_r=0
Útvortis ávísing[rætta | rætta wikitekst]


text:
Kongressin í USA
Kongressin í USA (enskt: United States Congress) er lóggevandi valdið í USA. Kongressin hevur tvey kømur: Senatið, sum hevur 100 limir og Umboðsmannatingið (House of Representatives), sum hevur 435 limir. Hvør statur í USA hevur tveir senatorar og - alt an uppá tal av íbúgvum - millum 1 og 53 limir í Umboðsmannatinginum. Harumframt sita fimm útnevnd frá hjálondunum hjá USA í eitt tvey-ára tíðarskeið, umframt ein kommiserur, sum situr í eitt fýra-ára skeið. Hesir seks persónarnir hava ikki atkvøðurætt.
Kongressin hevur ábyrgdina fyri fíggjarmálum, serliga mál sum viðvíkja fíggjarætlan, verju av USA, landsins almennu viðurskifti og regulering av handilsavtalum við onnur lond. Harumframt fastsetir Kongressin tær yvirorðnaður rammurnar fyri tær lóggevandi stjórnirnar í lutastatum USA's. Tað merkir, at hvør einstakur lutastatur framhaldandi hevur sjálvavgerðarrætt, sum vísir seg í ymiskum konkretum lógum. Umframt tær lóggevandi funktiónirnar hevur Kongressin makt til at kanna og føra eftirlit við tí útøvandi maktini - við forsetanum og hansara umsiting. Kongressin hevur ekslusiva makt til at byrja ríkisrættarmál móti forsetanum, dómarum og øðrum embætismonnum í føderalum regi - tvs. hesi hoyra ikki til lutastatirnir.


text:
Kronobergs län
Kronobergs län er ein sýsla í Svøríki. Í vestri hevur Kronobergs län mark við Hallands län, í suðri við Blekinge län og Skåne län, i eystri við Kalmar län og i norðri við Jönköpings län. Høvuðsstaðurin er Växjö.
Kronobergs län hevur umleið 187 156 íbúgvar (2013)[1] og eina vídd við 9 385,2 km².
Kommunur[rætta | rætta wikitekst]
- Alvesta kommuna
- Lessebo kommuna
- Ljungby kommuna
- Markaryds kommuna
- Tingsryds kommuna
- Uppvidinge kommuna
- Växjö kommuna
- Älmhults kommuna
Keldur[rætta | rætta wikitekst]


text:
Bátatrygging
Við okkara bátatrygging fært tú eina trygging, ið hóskar til tín tørv og títt virksemi. Umframt bátar undir 20 BT, tryggja vit eisini m.a. kappróðrarbátar, vatnskutarar og kajakkir.
Okkara bátatrygging er ein sumtrygging. Tað merkir, at báturin er ikki tryggjaður fyri nývirði, men fyri tað virði báturin stendur í, um tú ert fyri óhappi. Báturin verður virðismettur, tá tú teknar tryggingina. Okkara starvsfólk hava serkunnleika at virðismeta bátin, og gera vit tað saman við tær.
Tað er eisini umráðandi, at báturin verður virðismettur av nýggum, um broytingar eru gjørdar, ella um virðismikil útgerð er sett í bátin aftaná, at tryggingin er teknað fyrstu ferð.
Hjálparveitingar eru eisini umfataðar av tryggingini
Vit hava fasta avtalu við Fiskiveiðueftirlitið (FVE), um at standa fyri sleiping og at veita hjálp annars til øll før, ið eru tryggjað hjá okkum.
Sambært avtaluni átekur FVE sær í størst møguligan mun at veita hjálp til øll før, sum hava tørv á hesum. Eisini um onnur skip/før eru nærri.
Skrokktrygging
Bátatryggingin er fyrst og fremst ein skrokktrygging, sum umfatar skrokkin, maskinuna, fasta ísetta útgerð (snellur undantiknar) og ta av myndugleikunum kravdu útgerð fyri uttanífrá komandi skaða, sum t.d. herverk og sjóskaði.
Tryggingin hevur eina fasta sjálvsábyrgd fyri hvørja skaðahending.
Skaði á maskinu og spøl verður bert endurgoldin, tá talan er um hesar skaðaorsøkir:
- Eldur ella spreinging í øðrum enn maskinu
- Báturin er sokkin, hvøldur, strandaður ella rennur á grunn
- Báturin hevur rent á fastan ella flótandi lut/reka, íroknað ís
- Valdsgerð og rán
- Stuldur, sum ikki er framdur av manning ella ferðafólk
Og harafturat skaði, sum stendst av sjóskaða ella leka, sum annars verður endurgoldin sambært treytunum.
Tryggingin kann víðkast til tín tørv
Tørvurin á trygging er ymiskur. Tú kanst m.a. velja hesi ískoyti til tína bátatrygging:
-
Skrokkinteressa
Møguligt er at tekna trygging fyri 20 % afturat skrokktryggingini, fyri á henda hátt at hava tøkan pening fyri óvæntaðar útreiðslur og tøkan pening til leigu av øðrum báti, um báturin gerst vrak. Endurgjald verður bert goldið, tá talan er um fullan bátsskaða.
-
Snellur
Snellurnar kunnu eisini tryggjast móti somu vandum, sum skrokktryggingin annars fevnir um. Tryggingin hevur eina fasta sjálvsábyrgd fyri hvørja skaðahending.
-
Veiða og útgerð
Veiðu- og útgerðartryggingin fevnir um alt, sum er umborð av veiðu, ísi, olju, provianti, leysum fiskigreiðum (snellur undantiknar) og tílíkum, sum er ætlað at brúka upp umborð. Endurgjald verður latið, tá talan er um fullan bátsskaða.
-
Víðkað maskintrygging
Víðkað trygging kann teknast fyri maskinur yngri enn 15 ár. Tað er høvuðsmaskinu, hjálpimotor, leysamotor og uttanborðsdrev. Henda eyka trygging verður teknað eftir nývirðinum á maskinuni íroknað gear, aksil og skrúvu, umframt 10 prosent fyri atkomu. Verður maskinan ikki framleidd meira, verður nývirði roknað eftir tí maskinuni, sum verður framleidd ístaðin.
-
Flutningstrygging
Tá bátar verða fluttir innanoyggja er vanliga tryggingarskjalið galdandi. Seinnu árini er tað vorðið alt meira vanligt, at familjan fer uttanlands við bátinum at ferðast. Til ber at tekna trygging fyri slíkan flutning, og umfatar tryggingin bæði hiving av bátinum í Føroyum og uttanlands, og sigling í tí økinum, tit velja at vitja. Sama er galdandi fyri bátar, sum verða keyptir uttanlands og skulu heim til Føroya.
-
Víðkað siglingarleið
Tað eru fleiri, sum velja at sigla út í onnur lond sjálv, heldur enn at flyta bátin við skipi. Til ber at tryggja bátin til víðkaða siglingarleið, so báturin er tryggjaður til slíkan túr. Tryggingin er vanliga bert galdandi á teimum leiðum, sum eru tilskilaðar á trygingarskjalinum, og skulu hesar altíð vera í samsvar við treytirnar frá myndugleikunum. Til ber at tekna eykatrygging fyri víðkaða siglingarleið, um báturin lýkur treytirnar fyri tí.
Tekna tryggingina hjá okkum
Ynskir tú at tekna tryggingina, ert tú altíð vælkomin at seta teg í samband við okkum. Eisini ber til at útfylla umsóknarblaðið til báts- og skipstrygging, sum tú finnur her á síðuni.


text:
Nuuk
Nuuk (Danska navnið er Godthåb. Fyrr eisini skrivað: Nûk) er høvuðsstaður í Grønlandi og hevur umleið 16 túsund íbúgvar (í 2014). Eins og allir grønlendskir býir liggur Nuuk fram við sjónum. Nuuk er størsti býur í Grønlandi og høvuðsstaður landsins. Her eru landsstýrisskrivstovurnar og fyrisitingin, og her kemur Landstingið saman. Nuuk er nútíðarbýur í menning. Nógv fólk flytur av bygd til býin og vónar at fáa lut í vælferðini.
Norski presturin, Hans Egede, grundaði býin í 1728. Bert 50 ár seinni var íbúgvaratalið rokkið upp um 1000. Nuuk hevur bæði flogvøll og tyrlupall. Flogvøllurin liggur bert eitt sindur uttan fyri býin, á einum øki, har heimsins elstu fjøll standa. Hildið verður, at tey ery meira enn 3500 milliónir ára gomul. Tann gamli býarparturin er niðri við sjógvin. Her eru fleiri gomul, vøkur hús, og í einum teirra Forngripasavn Grønlands innivist. Á savninum fæst ein góð mynd av, hvussu tey baldust í forðum í hesum ísbarda landinum. Skamt frá teimum gomlu húsunum stendur standmynd av Hans Egede. Hann lítur oman yvir ta gomlu bygdina, har hann kendi hvørja steinpirru í túnunum. Hann varnast eisini alt tað nýggja, ið bygt verður millum dag og ár.
Her eru bankar, útvarp, skrivstovur, kirkjur, kykmyndahallir, grillbarrir, gistingarhús, steikarhús, sjúkrahús og handlar. Nógvastaðni í býnum síggjast stórir kranar, ið nýttir verða í stórhúsabyggingini. Nuuk er í støðugum vøkstri. Vøksturin er bráðari, enn nakar hevði gjøtlað um fyri einum 20 árum síðani. Tað er drúgført at ganga úr enda í enda á býnum. Ávegis gjøgnum býin síggjast mong sera vøkur sethús og fleiri stór raðhús. Í so mongum er Nuuk líkur einum lítlum stórbýi. Og hann hevur sum allir aðrir stórbýir sínar ringu og góðu síður.
Tey flestu, tú hittir ella sært í býnum, eru grønlendingar. Men har er hópur av dønum og øðrum, ið hagar er komin at leita sær arbeiði.
Vinabýir[rætta | rætta wikitekst]
- Cuxhaven, Týskland
- Aalborg, Danmark
- Vantaa, Finnland
- Barrow, Alaska, USA
- Askim, Noreg
- Changchun, Kina
- Huddinge, Svøríki
- Illoqqortoormiut, Grønland
- Lyngby-Tårbæk, Danmark
- Pangnirtung, Kanada
- Seyðisfjörður, Ísland
- Amasya, Turkaland


text:
Guðrið Helmsdal er fødd í 1941 í Havn og vaks upp har, til hon í 1953 við foreldrum og systkjum flutti til Danmarkar, har pápin sigldi sum stýrimaður og skipari í uttanlandasigling. Í Keypmannahavn, har tey høvdu búsett seg, tók hon real- og studentsprógv. Eftir ferðaár í einamest London og Reykjavík fór hon undir útbúgving sum sjúkrasystir í Keypmannahavn, men endaði sína útbúgving sum læknaskrivari í 1965. Síðani heystið 1967 hevur Guðrið búð í Føroyum, har hon eisini hevur tikið hjágrein í føroyskum og norðurlendskum máli og bókmentum á Fróðskaparsetrinum.
Guðrið Helmsdal hevur yrkt á bæði føroyskum og donskum, síðani hon var umleið trettan ára gomul og hevur havt yrkingar á prenti í ymsum tíðarritum. Fyrsta yrkingasavnið hjá henni Lýtt lot 1963 er fyrsta modernistiska yrkingasavn á føroyskum og somuleiðis fyrsta yrkingasavn eftir eina kvinnu á føroyskum. Temu eru longsulin eftir heimlandinum og kærleikin til natúruna. Annað savnið hjá henni, Morgun í mars 1971, er bæði á føroyskum og donskum, og tekstirnir ferðast ofta í nánd av haiku. Við yrkingunum hjá Guðrið kom ein nýggjur tóni inn í føroyskan skaldskap, og mong vóru tey, sum bíðaðu spent eftir meira, men hon hevur bara givið hesi bæði søvn út.
Mentunargrunnur Studentafelagsins hevur givið út:
Lýtt lot, 1963.


text:
Orð og lag: C. Austin Miles
Týtt: Hanus M. Hansen
Upprunaheiti: Look for me
1. Djúpt í hjarta tínum víst ein longsil býr
um at náa Himmalin,
fyri har at síggja øll tey frelstu, sum
undan okkum fóru inn.
Niðurlag: Spyr tá eftir mær, eg verði har,
verði har, verði har.
Spyr tá eftir mær, eg verði har
av Guds náði bert.
2. Tá við vinum tú ígjøgnum staðin fert,
dýrar skattir síggja fært,
og tú skoðar landið, tað sum her á fold
mangan tyktist tær so fjart.
3. Tá tú hoyrir songin frá teim frelstu, sum
runt um Lambsins trónu stá,
og tú hoyrir tónarnar teir vøkru, tá
tey tær gyltu hørpur slá.
4. Tá tú fyri Jesusi har boyggir knæ,
hann, sum Kongur konga er,
tá í undran tú hans andlit skoðar har,
sum sítt blóð læt flóta her.


text:
Vit gera alt slag av
umhvørviskanningum innan
Aling og Oljuvinnu-
Vit ráðgeva stovnum, kommunum og fyritøkum í
spurningum innan alt sum hevur við náttúru
og umhvørvi at gera, og vit gera eisini Umvørvisárinsmetingar
Vit gera undirvatnsupptøkur við kavara, bæði foto og videoupptøkur,
og vit kunnu gera framkomin botnkort í vísa dýpi og harðleika
Vit gera alt slag av mynduleikakravdum lýsingum
av náttúru og umhvørvi
Trýst fyri meira kunning
Biofar veitir ráðgeving til stovnar, kommunur og fyritøkur innan náttúru- og umhvørvisspurningar. M.a umhvørvismetingar (EIA/VVM).
Lívfrøðiligur- og tøkniligur kunnleiki, ger tað møguligt at veita kavaratænastur, bæði til gransking og til miðlan i breiðum høpi.


text:
08-12-2016 | FVG - Tíðindi
30 nýggjar og 7 framhaldandi umsóknir hava søkt um stuðul fyri 2017
27-10-2016 | FVG - Tíðindi
Fiskivinnuroyndir er játtan hjá Fiskimálaráðnum, sum stuðlar royndir og kanningar – bæði praktiskar, vinnuligar og vísindaligar, ið menna og økja um f
08-09-2016 | FVG - Tíðindi
Í sambandi við, at “Alt í Land” verkætlanin er liðug, bjóða Fiskimálaráðið saman við Syntesu, áhugabólkum, løgtingslimum og fjølmiðlafólkum til eina f
17-02-2016 | FVG - Tíðindi
Tíðliga í 2014 setti Fiskimálaráðið skjøtul á eina tilgongd, ið hevði til endamáls at fáa gjørt eina frágreiðing um virðisvøkstur í fiskivinnuni.
28-01-2016 | FVG - Tíðindi
Aftur í ár er avgjørt er at hava ein framløgudag fastalávintsmánadagin 8. februar 2016, har verkætlanumsitarar og -leiðarar greiða frá, hvat er komið
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Břrn, sum ganga í 3. flokki í Tórshavnar kommunu, fáa eitt nýtt frítíđartilbođ frá komandi skúlaári.
Mentamálanevndin og fíggjarnevndin hava samtykt at bjóđa hesum břrnum eitt frítíđartilbođ, sum líkist tilbođnum í Margarinfabrikkini.
Frítíđartilbođiđ bjóđar nakađ tađ sama sum ein frítíđarskúli viđ verkstřđum, ítrótti og mřguleika fyri spćli yvirhřvur.
Frítíđartilbođiđ verđur í mesta mun á verandi frítíđarskúlum.
Frítíđarskúlarnir í Havn eru ymiskir. T.d. er ein náttúrufrítíđarskúli í Havnardali viđ djórum og fríari náttúru. Ađrir frítíđarskúlar hava góđar mřguleikar fyri ítrótti.
Ein árgangur er um 300 břrn. Tekur helmingurin av teimum, sum nú fara í 3. flokk, av tilbođnum, verđa rakstrarútreiđslurnar mettar til slakar 0,9 mió kr til starvsfólk og annan rakstur.
Í flestu fřrum rúmast břrnini í verandi frítíđarskúlum, men í ovara parti av býnum verđur neyđugt at útvega hřlir.
Samtykt er í ár at játta rakstrarpeningin av sparingum í sambandi viđ verkfalliđ í vár.
Foreldraráđini fyri frítíđarskúlarnar í Tórshavnar kommunu heittu á kommununa um at víđka frítíartilbođini til eisini at fevna um 3. flokk. Umsitingin hevur skotiđ hesa nýggju skipan upp sum eina royndarskipan fyri fyrst.
---


text:
Tak niður
Patursson. Hann hevði dirvi og áræði sum fáur. Hann setti sær á ungum árum høg mál, breyt upp úr nýggjum, men kendi í virki sínum alla tíðina harða mótstøðu.
Kortini var hann altíð til reiðar til næsta leikin og risti navn sítt í føroyska søgu. Hvør var hesin maðurin, sum helt hugsjónunum í hevd - hóast brekkurnar vóru brattari enn tær flestu?
Hetta er søgan um Jóannes Patursson, sum setti ferð á føroyska tjóðarbygging og myndaði mentanina í ein mansaldur og føroyskan politikk í nærum hálva øld.
Fríggjadagin 6. mai eru liðin 150 ár, síðani Jóannes Patursson varð borin í heim.


text:
Wanessa
Wanessa Godói Camargo Fedorenta Buaiz[1] (fødd 28. desember 1982 í Goiânia, Goiás í Brasil), best kend sum Wanessa, er ein popp songkvinna, sum hevur útgivið fleiri tónleikaútgávur, sum hava selt so nógv í heimlandi hennara, at útgávur hava fingið gull og platin heiður. Tveir føroyingar hava komponerað ein av hennara sangum, sum er á fløguni DNA, sum kom út á enskum í 2011. Føroyingarnir eru Bárður Háberg og Óli Jógvansson, sum eiga fyritøkuna Baroli Music. Sangurin hjá teimum, sum Wanessa syngur eitur High.


text:
Tá ið eg var níggju ár, var ikki so lætt at fáa eina føroyska bók í hondina, sum tað er í dag. Yngri sonur mín er níggju ár, og hann hevur longu lisið eina rúgvu av føroyskum bókum. Nógvar fleiri, enn eg hevði lisið, tá ið eg var á hansara aldri. Eldri sonurin, ið er fimtan ár, hevur eisini lisið góðar bøkur á føroyskum. Ikki eru nógv í heiminum, ið duga at lesa og tosa føroyskt. Vit eru ikki fleiri enn ein miðal hampa býur í Svøríki, og tí eigur eitt mál sum føroyskt ikki at vera til. Vit kunnu takka teimum, ið hava varðveitt/dokumenterað føroyska málið – teimum, ið hava skrivað tað og givið tað út til lesaran.
Tá ið eg gekk í Sandoyar meginskúla, og eg brellaðist eftir at lesa eina bók, var ikki so lætt at fáa fatur á bókini, sum tað er hjá báðum synunum hjá mær. Hanus undir Leitinum var bókavørður. Alt gott um Hanus. Eg var ikki altíð heimsins besti og skikkiligasti næmingur, men onkursvegna var tað lóg á Sandoyar meginskúla, at bókasavnið skuldi halda til í einum myrkum høli undir jørð (beint við hølið, har heilsusystirin plagdi at halda til), á skák undir svimjihylinum. Ikki nóg mikið vit tí. Bar so á, at tú hevði lisið bøkurnar, tú hevði lánt og ikki kundi bíða eftir upplatingartíðunum, (tveir tímar um vikuna) mátti tú fáa fatur í Hanusi, tí at hann hevði lyklarnar. Fyri at koma inn á skúlabókasavnið á Sandoyar meginskúla, skuldu tvær hurðar (ella tríggjar. Minnist ikki rættiliga) læsast upp, fyri at koma framat at lána eina bók. Skjótt var at pløga tær føroysku bøkurnar ígjøgnum. Men so fór eg í holt við tær donsku.
Eg varð liðugur í tíggjunda í 1986 og árið eftir tók Niels Jákup Thomsen við sum leiðari á bókadeild Føroya lærarafelags. Hann hevur júst havt 25 ára starvsdag. Niels jákup hevur ikki verið leiðari á Bókadeildini í 25 ár, men í eini 15 ár. Tað er ikki á hvørjum degi, at leiðarar kunnu halda so leingi. Als ikki. Teir verða koyrdir, fluttir og krógvaðir fyri eitt gott orð, men Niels Jákup, hann hevur hildið. Nógv fín orð, vórðu søgd um Niels Jákup í dag. Øll orðini vóru sonn.
Arbeiðið, sum Niels Jákup hevur gjørt fyri føroyska málið, mentan, bókaframleiðslu, rithøvundar, prentarar, umbrótarar, bókasølur, skúlar, ungdóm og eg kann halda fram nakrar reglur afturat, er ikki at kimsa at. Tað er óvurderligt. Bókadeildin gevur út millum 65 til 80 bøkur um árið, og tað er onki minni enn eitt bragd, tá ið vit hugsa um, hvussu fáar pengar Bókadeildin hevur til taks. Hetta krevur ein mann, sum dugir væl við pengum og at raðfesta íløgur, sum dugir væl at forhandla um prísir og sum dugir væl við fólki. Allar hesar eginleikarnar eru at finna í Niels Jákupi.
Tá ið vit fóru undir at gera Vencil, vildu vit hava ein, ið dugdi við tí fíggjarliga, og sum hevði eitt trygt forlag og sum vild bókmentum væl. Hvør annars er at spyrja, enn Niels Jákup á Bókadeildini? Hann er maðurin, sum orðnar, sum vil hava at alt gongur væl.Vencil hevur havt eitt ógvuliga gott samstarv við Niels Jákup á Bókadeildini. Hann hevur altíð fingurin á pulsinum og letur onki verða gjørt við hálvum hjarta. Vencil er sera heppin og stoltur av at hava Niels Jákup á sínum ættartræið, og hann vónar at fáa nógv góð ár í selskapi við Niels Jákup á bókadeildini.
Góði Nieils Jákup á Bókadeildini. Hjartaliga til lukku við 25 ára starvsdegnum og takk fyri allar bøkurnar, tú hevur staðið fyri at givið út.
Vinaliga
Vencil


text:
Blits 09.01.2017 (16:14)
Kona Pál við barn
26 ára gamli vágbingurin Pál Vitalis Joensen hevur lagt svimjingina til síðis í eina tíð av tí, at hann í juni skal gerast pápi.
Tað sigur hann millum annað í samrøðu við Sosialin í dag.
Hóast hetta ætlar hann sær enn til EM í vetur. Tey seinastu átta árini hevur Pál ikki hugsað um familjulív og útbúgvingar, men einans um svimjing og OL.
Kona hansara, Malan Vitalis Joensen, er sett at eiga 29. juni 2017.
Anna, Jóhanna, Elisabet og Janita
Praktikantar úr 9. flokki í Hoyvíkar skúla


text:
Søga 100: Jesus í urtagarðinum
TÁ teir eru farnir úr rúminum á fyrstu hædd, fara Jesus og ápostlarnir út í urtagarðin Getsemane. Her hava teir ofta verið. Jesus biður teir nú ikki sova, men biðja. Sjálvur fer hann eitt petti burturfrá og leggur seg á knæ við andlitinum móti jørðini fyri at biðja til Faðir sín í himli.
Løtu seinni kemur Jesus aftur til ápostlarnar. Hvat heldur tú teir gera? Teir sova! Tríggjar ferðir biður Jesus teir vaka, men hvørja ferð hann kemur aftur, sova teir. ’Hvussu fáa tit sovið eina stund sum hesa?’ spyr Jesus tá hann kemur aftur seinastu ferðina. ’Tímin er komin tá eg skal latast í fíggindahendur.’
Og nú hoyrist gangur. Hygg! Har koma menn við svørðum og gøssum! Teir hava kyndlar at lýsa fyri sær. Tá teir eru komnir nærri, kemur ein teirra fram og fer beint til Jesus. Hann kyssir Jesus sum tú sært á bílætinum. Tað er Judas Iskariot! Hví kyssir hann Jesus?
Jesus spyr: ’Judas, svíkur tú meg við einum kossi?’ Ja, kossurin er eitt tekin. Tað skal siga monnunum ið eru við Judasi hvør Jesus er. Tað er hann teir vilja hava fatur á, og teir koma fram og taka hann. Men Pætur vil ikki lata teir fáa Jesus uttan bardaga. Hann dregur svørðið hjá sær og høggur eftir tí nærmasta manninum. Svørðið strýkur fram við høvdinum á manninum og høggur høgra oyrað av. Men Jesus ætlar ikki at teir skulu gera nøkrum menniskja fortreð, tí nertur hann við oyrað á manninum og grøðir tað.
Jesus sigur við Pætur: ’Koyr svørðið í aftur slíðran. Heldur tú ikki at eg kann biðja Faðir mín senda fleiri túsund einglar at bjarga mær?’ Jú, tað kann hann. Men Jesus biður ikki Gud senda nakran eingil, tí hann veit at tíðin er komin tá fíggindarnir skulu taka hann. Hann letur teir føra seg burtur. Latið okkum nú vita á næstu síðu hvat hendir Jesusi.
Matteus 26:36-56; Lukas 22:39-53; Jóhannes 18:1-12.


text:
Tú kanst sjálv/ur fáa Netbankan til fartelefon umvegis tín Netbanka. Soleiðis gert tú:
- Innrita í Netbankan og vel “Uppseting” ovast í høgra bredda.
- Vel “Fartænastur” í vinstra bredda
- Trýst á “Trýst her” út fyri Netbanki
- Vel “Netbanki til fartelefon"
- Skráset teg við brúkaranavni, fartelefonnummari og loynitali
- Trýst á “OK” og enda við undirskriftarmerki
Tú fært síðani eitt sms sendandi til skrásettu fartelefonina við einum leinki til Netbankan til fartelefon. Lat leinkið upp og set inn valda brúkaranavn, loynital og valdu kotuna.
Nú er klárt at fara í Netbankan á fartelefonini.
Um tú ikki hevur Netbanka frá BankNordik, kanst tú seta teg í samband við okkum, so stovna vit tær ein.


text:
Orð og lag: Albert Edward Brumley
Týtt: Árni Jacobsen
Upprunaheiti: If we never meet again
1. Skjótt so endar várt lív her á foldum,
kanska skiljast vit nú seinastu ferð,
brátt upprennur tann stundin, tá Jesus
síni børn inn í Himmalin ber.
Niðurlag: Um á foldum ei vit hittast skulu aftur,
her, hvar sorgin mangan nívandi lá,
sig mær, skal ein dag í Himli eg tær møta
har við lívsánna, Jesusi hjá?
2. Har, ið lívsins træ í ævir blómar,
og har aldri nakar skiljast má.
Sig mær, skal ein dag í Himli eg tær møta
har við lívsánna Jesusi hjá?


text:
Tak niður
Gerhard Lognberg er nú tingmaður fyri Sambandsflokkin. Gerhard Lognberg er farin upp í Sambandsflokkin.
Formaðurin í Sambandsflokkinum, Kaj Leo Holm Johannesen, løgmaður, er fegin um at hava fingið Gerhard Lognberg upp í flokkin og bjóðar honum vælkomnum sum níggjunda tingmann.
Sambandsfloksins á Løgtingi. So væl hevur Sambandsflokkurin ikki verið mannaður á løgtingi síðani 1932, sigur Kaj Leo Holm Johannesen.
Fyri løtu síðani gjørdi Bogi Godtfred hesa samrøðuna við formann Sambandsfloksins.


text:
Orð: Thomas Dennis
Týtt: Victor Danielsen
1. Mangan last tú søguna um hin kross,
har Jesus deyðan fann;
har tín skuld varð rindað av blóðinum,
úr síðuni særdu rann!
Niðurlag: Mangt hjarta er brostið í stríðnum her,
mong sorgin kann níva fast!
Men Jesusar hjarta ta einu ferð
í tín stað og mín stað brast!
2. Mangan last tú við um hin tornakrans,
Hans heilaga høvur bar;
at Hann bað Sín Guð fyrigeva teim,
ið negldu Hann fastan har!
3. Og tú last, Hann frelsti ein ránsmann har,
sum leið fyri gerning sín.
Hann hugdi á Jesus í deyðans stund
og segði bert: Minst til mín!
4. Ja, tú last, Hann hugdi til Himmals upp
og rópti: Alt er gjørt!
Kanst tú siga: Takk, Harri, deyði Tín
til Lívið meg hevur ført?


text:
11. PARTUR
Hvussu gagna meginreglurnar í Bíbliuni okkum?
1. Hví hava vit tørv á leiðbeining?
Skaparin er nógv vísari, enn vit eru. Sum ein góður pápi, vil hann okkum tað besta. Hann ætlaði ikki, at vit skuldu ráða okkum sjálvum. (Jeremias 10:23) Eins og eitt barn hevur brúk fyri leiðbeining frá foreldrunum, hava vit øll tørv á leiðbeining frá Gudi. (Esaias 48:17, 18) Meginreglurnar í Bíbliuni geva okkum leiðbeining, sum er ein gáva frá Gudi. — Les 2 Timoteus 3:16.
Lógir og meginreglur Jehova læra okkum besta mátan at liva nú og vísa okkum, hvussu vit kunnu fáa ævigar signingar í framtíðini. Av tí at Gud skapti okkum, er tað bert rímiligt, at vit taka væl ímóti hansara leiðbeining. — Les Sálm 19:8, 12; Opinberingina 4:11.
2. Hvat er ein bíbilsk meginregla?
Ein bíbilsk meginregla er ein grundleggjandi sannleiki. Ein lóg verður hinvegin nýtt í serstøkum viðurskiftum. (5 Mósebók 22:8) Skulu vit skilja, hvussu ein meginregla kann brúkast í eini ávísari støðu, mugu vit brúka okkara vit. (Orðtøkini 2:10-12) Til dømis lærir Bíblian, at lívið er ein gáva frá Gudi. Hesin grundleggjandi sannleikin kann leiðbeina okkum, tá ið vit eru til arbeiðis, úti í ferðsluni ella heima. Hann hjálpir okkum at taka tey fyrivarni, sum eru neyðug. — Les Ápostlasøguna 17:28.
3. Hvørjar tvær meginreglur eru mest týðandi?
Jesus nevndi tvær meginreglur av alstórum týdningi. Hin fyrra sigur frá sjálvari meiningini við lívinum — at kenna Gud, elska hann og tæna honum trúføst. Vit eiga at hugsa um hesa fyrru meginregluna, hvørja ferð vit skulu taka eina avgerð. (Orðtøkini 3:6) Gera vit tað, verða vit vinir Guds, vit verða lukkulig og fáa ævigt lív. — Les Matteus 22:36-38.
Seinna meginreglan kann hjálpa okkum at fáa eitt friðarligt samband við onnur. (1 Korintbræv 13:4-7) At liva eftir hesi meginregluni ber í sær at fylgja leiðbeiningini frá Gudi um, hvussu vit skulu fara við fólki. — Les Matteus 7:12; 22:39, 40.
4. Hvussu gagna meginreglurnar í Bíbliuni okkum?
Meginreglurnar í Bíbliuni læra familjur, hvussu tær kunnu verða sameindar í kærleika. (Efesusbrævið 4:32; Kolossebrævið 3:12, 14) Guds orð verjir eisini familjur við eini aðrari meginreglu, nevniliga at hjúnabandið skal vera varandi. — Les 1 Mósebók 2:24.
Tað kann verja okkum fíggjarliga og kensluliga at fylgja meginreglunum í Bíbliuni. Til dømis dámar arbeiðsgevarum ofta best at hava arbeiðsfólk, sum liva samsvarandi meginreglunum í Bíbliuni um at vera ærligur og íðin. (Orðtøkini 10:4, 26; Hebrearabrævið 13:18) Guds orð lærir okkum eisini at vera nøgd við tað, sum er fyri neyðini, og at virðismeta vinalagið við Gud meiri enn tað materiella. — Les Matteus 6:24, 25, 33; 1 Timoteus 6:8-10.
Tað verjir okkara heilsu at liva eftir meginreglunum í Bíbliuni. (Orðtøkini 14:30; 22:24, 25) Um vit til dømis akta Guds lóg um drykkjuskap, verða vit vard ímóti deyðiligum sjúkum og óhappum. (Orðtøkini 23:20) Jehova loyvir okkum at njóta rúsdrekka, men bert við máta. (Sálmur 104:15; 1 Korintbræv 6:10) Guds meginreglur gagna okkum, tí tær læra okkum at ansa eftir, hvat vit gera og eisini, hvat vit hugsa. (Sálmur 119:97-100) Tó fylgja sonn kristin ikki bert Guds reglum fyri sína egnu skyld. Tey gera tað fremst av øllum fyri at æra Jehova. — Les Matteus 5:14-16.
LÆR MEIRA
Ein liviháttur, sum dámar Gudi
Tú kanst gleða Jehova við tínum livihátti. Tað ber enntá til at verða vinur hansara.
Lívið — sum Gud metir tað
Hvussu metir Gud fosturtøku, blóðflutning og tað at drepa dýr?
Fá eitt bíbliuskeið
Fá eitt ókeypis bíbliuskeið. Tú velur sjálvur tíð og stað.


text:
Niels Petersen
10.01.2017 - 20:50
Ítróttur > Ítróttur > Hondbóltur
Kvinnurnar hjá Kyndli skuldu í kvøld royna at hála seg upp undir liðina á Neistanum aftur, tá tær spældu dysti í Hvonn deildini móti Stjørnuni í Klaksvík. Undan dystinum vóru tær grønklæddu tvey stig aftanfyri Neistan, meðan Stjørnan hinvegin stríðist í hinum endanum á stigatalvuni.
Munurin á oddi og botni sást ikki so greitt fyrr enn um miðjan seinna hálvleik. Tá fór Kyndil frá Stjørnuni, eisini hóast gestirnir úr Havn mistu Annu Brimnes tíðliga í øðrum hálvleiki, vegna skaða.
Kyndilshópurin er tó breiður, og hinar sum hildu á uttan Annu kláraðu seg væl. Tað er tó lítið at ivast í, at Anna verður saknað, og vónin er, at hon skjótt kemur fyri seg aftur. Hon helt sær um økslina, og tað hoyrdist langan veg, at hon hevði øgiliga pínu. Lækni kom á staðið, og meira vita vit ikki um støðuna hjá dugnaliga kyndilsleikaranum.
Tá liðini fóru til hálvleiks vóru bert tvey mál á muni, og tað var Kyndil sum førdi 10-12. Endaliga støðan bleiv ein sigur á 21-27 til Kyndil.Toppskjúttarnir:
Stjørnan:
Tóra Eliasen - 7 málKyndil:
Turið Arge Samuelsen - 8 mál
Støðan í Hvonn deildini er nú:
1. Neistin 22 stig fyri 13 dystir
2. Kyndil 22 stig fyri 13 dystir
3. VB 12 stig fyri 12 dystir
4. VÍF 10 stig fyri 12 dystir
5. StÍF 4 stig fyri 12 dystir
6. Stjørnan 4 stig fyri 12 dystir


text:
Hví Ambassadør?
At vera ein Ambassador of the Faroe Islands og fáa tín fund til Føroya kann hava fleiri fyrimunir við sær:
– Títt umdømi innan tína servitan hækkar bæði innanlanda og uttanlanda
– Tín deild, felag ella evni fær meiri umrøðu
– Tú verður boðin til netverkstiltøk í bestu fundarstøðum í Føroyum
– Tú fært almenna viðurkenning fyri at eiga lut í at fáa tiltøk til Føroya
– Tú kanst fáa hjálp til fundir
– Tú ert við til at fáa jaliga ávirkan á føroyska búskapin
Harumframt hevur Visit Faroe Islands eitt netverk við partnarum, sum umboða mest professionellu veitarar innan fundarvinnuna. Hetta ger arbeiðið hjá tær lættari og meiri professionelt, samstundis sum tú velur, hvussu nógv tú ert við í arbeiðnum. Eisini er ætlanin at hittast einaferð um árið, har tit sum ambassadørar verða heiðraðir fyri fundirnar, sum eru fingnir til Føroya gjøgnum árið.


text:
Orð og lag: Redd Harper
Týtt: Kajfinn Hammer
1. Hvat var mítt lív uttan Jesus, mín vin?
Tá var eg jú glataður enn!
Hans blóð hevur loyst meg og frelst mína sál,
í mín stað Hann ofraði alt.
Niðurlag: Mín framtíð var myrk, tá Hann fann meg,
men eg, sum var blindur, fekk sjón!
Og nú er Hann ljósið, sum vísir mær veg,
so hvat var mítt lív uttan Hann?
2. Hvat hevur tú gjørt við Jesus, tín vin?
Hann sigur, tú venda mást við!
Um tú opnar hjartað, vil Hann koma inn
og umskifta synd við Sín frið!
Niðurlag: Í dag er ein frelsunnar dagur,
á, lat upp títt hjarta júst nú
og trúgv á Hans Navn, Hann vil frelsa teg nú!
Sig, hvat hevur tú gjørt við Hann?


text:
Skotár
Eitt skotár er eitt ár við 366 døgum í vanliga gregorianska kalendaranum í mun til teir vanligu 365 dagarnar. Í skotári er februar 29 dagar í mun til 28, sum hann annars er. Skotár kallast eisini leypár á føroyskum.
Eitt ár er skotár, um árstalið kann býtast við 4. Tó er árið ikki skotár, um árstalið kann býtast við 100. Men um árstalið kann býtast við 400, er tað skotár hóast alt. Soleiðis var ár 1900 ikki skotár, meðan 2000 var.
Í miðal verða av hesum 365, 2425 dagar um árið.
Endamál[rætta | rætta wikitekst]
Skotárið er sett inn fyri at tryggja, at kalendarin liggur fastur í mun til árstíðirnar. Við fastari longd á árinum uppá 365 dagar hevði várjavndøgur flutt seg ein dag hvørji fýra ár. Eftir 730 árum hevði kalendarin verið fluttur so mikið í mun til árstíðirnar, at várið hevði verið í september og heystið í mars. Skotár var longu ásett í julianska kalendaranum frá ár 46 f.Kr.


text:
120 Neistaleikarar á hondbóltsskúla
Skrivað hevur Oliver Joensen 02.01.2017 - 10:09
Neistin leggur nógv fyri at vera eitt gott og mennandi felag hjá børnum, ungum og vaksnum at vera partur av, og javnan eru tiltøk sum stimbra.
Seinastu dagarnar hava 120 Neistaleikarar í aldrinum 10-18 ár verið á hondbóltsskúla í ávikavist Kollafirði og í Gundadali. Endamálið við hondbóltsskúlanum er at styrkja felagsskapin bæði tá umræður venjing og trivnað.
Tað eru Neistavenjarar sum hava skipað venjingarnar, meðan foreldur hava skipað praktiska partin.
Nógv er komid burturúr hesar dagarnar, og nú gera Neistaleikarar seg kláran at fara undir seinnu helvt av kappingarárinum.
Við nøkrum myndum frá Hondbóltsskúlanum 2016 ynskir Neistin gott nýggjár !


text:
Blóð
Blóð er flótandi vevnaður[1], sum fyllir blóðrenslið og flýtur gjøgnum kroppin. Blóðrenslið er hjarta, sum pumpar tað gjøgnum pulsæðrarnar (arteriur), tær hártunnu blóðæårarnar (kapillerini) og blóðæðrar (venur). Tann týdningarmiklasta uppgávan hjá blóðinum er at føra ilt og føðsluevni runt um allan kroppin til sellurnar og at fáa affalsevni burtur úr sellunum aftur. Eitt vaksið menniskja inniheldur 4-5 litrar av blóði.
Við stórum skurðviðgerðum, har roknað verður við at sjúklingurin missur nógv blóð, ella til heilivág, sum hjálpir móti ávísum sjúkum, letur man sjúklingin fáa frískt blóð við blóðyvirføring. Til hetta endamálið verða blóðdonorar tappaðir fyri blóð við jøvnum tíðarbilum, har umleið ein hálvur litur verður tikin. Blóðið verður tó ikki givið í síni heild við blóðyvirføring, men verður býtt sundur í ymiskar komponentar (erythrosyttar, frískt fryst plasma, thrombosyttar), sum hvør í sínum lagi kann gevast til sjúklingar eftir teirra serstaka tørvi.
Blóð hevur 25 billiónir reyð blóðlikam (erythrosyttar), 1,5 billiónir blóðplátir (thrombosyttar), 35 milliardir hvít blóðlikam (leukosyttar) og umleið 2½ litir plasma, sum inniheldur eina røð av ymiskum eggjahvítaevni (proteinir).
Tað finst ein long røð av blóðtýpuskipanum, sum eru grundaðar á í hvussu stóran mun yvirflatuantigenini á erythrosyttunum fyrikoma. Millum tær týdningarmestu skipaninar er AB0 (har man býtir upp í fýra blóðflokkar: A, B, AB og 0 (null)) og Rhesus (har man skilur ímillum Rhesus-positiv og Rhesus-negativ).
Keldur[rætta | rætta wikitekst]
- ↑ L. Hansen, V. Lieth, M. Looft, I. Olsen, H. Andersen: “Medicinske fag”, 1. útgáva, ISBN 87-628-04677, s. 135


text:
Søga 71: Gud lovar eitt paradís
HER sært tú eitt bílæt av einum paradísi, soleiðis sum Gud kanska hevur víst sínum profeti Esaiasi tað. Esaias livdi stutt eftir at Jónas var deyður.
Eitt paradís vil siga "urtagarður“ ella "viðalund“. Minnir bílætið teg um nakað tú fyrr hevur sæð í hesari bókini? Líkist tað ikki tí vakra urtagarðinum Gud skapti til Ádam og Evu? Verður øll jørðin einaferð eitt paradís?
Jehova læt profet sín Esaias skriva um tað nýggja paradísið ið skuldi koma. Hann segði: ’Úlvar og seyðir skulu liva saman í friði. Kálvar og leyvuungar skulu ganga á beiti saman, og smá børn skulu ansa eftir teimum. Eitt pinkubarn skal kunna spæla tætt hjá einari giftslangu uttan at nakað ilt hendir tí.’
’Tað verður aldri,’ siga nógv. ’Á jørðini hevur altíð verið ófriður, og soleiðis fer tað altíð at verða.’ Men minnist tú hvussu tað var vorðið í tí heiminum Gud gav Ádami og Evu?
Jú, Gud setti Ádam og Evu í eitt paradís. Av tí at tey vóru ólýðin mistu tey sítt vakra heim; tey blivu gomul og doyðu. Men alt tað Ádam og Eva mistu, vil Gud geva teimum ið elska hann. Tað hevur hann lovað.
Í tí nýggja paradísinum sum kemur, hendir einki ilt. Har verður fullkomin friður. Øll verða frísk og lukkulig. Har verður sum Gud av fyrstan tíð vildi tað skuldi vera. Hvussu Gud syrgir fyri tí, skulu vit hoyra meira um seinni.
Esaias 11:6-9; Opinberingin 21:3, 4.


text:
Aðalfundur Sameindu Tjóða
Aðalfundurin er eitt slag av heimstingi. Øll limalondini sita á aðalfundinum, og hvørt landið, líka mikið hvussu stórt ella lítið tað er, hevur eina atkvøðu. Samtyktir hjá aðalfundinum verða gjørdar við vanligum meiriluta, tó krevja upptøkur av nýggjum limalondum og tilráðingar um frið og trygd tveir triðingar í atkvøðumeiriluta. Aðalfundur Sameindu Tjóða hittist á hvørjum ári, vanliga frá september til desember [1]. Avgerðir, sum aðalfundurin tekur, binda ikki limalondini løgfrøðiliga, men tær verða mettar at hava stóran týdning fyri støðutakan til mál í altjóða politikki, eins og tær ofta verða mettar at verða moralskt bindandi.
Aðalfundurin hevur seks høvuðsnevndir:
- Fyrsta nevnd: Avvápnan og altjóða trygd.
- Onnur nevnd: Búskapar viðurskifti og fíggjarlig viðurskifti.
- Triðja nevnd: Almanna, hjálpar og mentanarlig viðurskifti.
- Fjórða nevnd: Serpolitisk viðurskifti og hjálandaavtøka.
- Fimta nevnd: Fyrisiting og fíggjarlóg.
- Sætta nevnd: Lógarviðurskifti.
Kelda[rætta | rætta wikitekst]
Dótturfelagsskapir : Altjóða verkamannafelagsskapur Sameindu Tjóða (ILO) | Undirvísingar-, Vísinda- og Mentanarstovnur Sameindu Tjóða (UNESCO)
Barnagrunnur Sameindu Tjóða (UNICEF) | Matvørufelagsskapur Sameindu Tjóða (WFP) | Heilsufelagsskapur Sameindu Tjóða (WHO)
Høvuðsstovnar: Aðalsfundurin • Trygdarráðið • Búskapar- og Almannamálaráðið • Altjóða Dómstólurin • Aðalskrivstovan • Tilsjónarráðið


text:
Heri Simonsen 09.01.2017 (07:00)
Føroyar helst minsti HM-endaspælsluttakari nakrantíð
Aftaná søguliga bragdið hjá føroyska U21 manslandsliðnum í hondbólti at vinna seg í HM-endaspælið í Algeria í summar, vóru tað fleiri, sum bóru uppá mál um Føroyar ikki er minsta tjóð nakrantíð, sum hevur kappast í einum HM-endaspæli í liðítrótti.
Nógv talar fyri hesum. Grønland er minsta tjóðin, sum hevur kappast í HM-endaspæli í hondbólti fyri A-landslið. Í Grønlandi búgva 7.000 fólk fleiri enn í Føroyum.
Trinidad og Tobago er minsta tjóð, sum hevur kappast í HM-endaspælinum í fótbólti, har búgva 1,35 miljónir fólk. Ísland er minsta land, sum hevur kappast í einum EM-endaspæli í fótbólti.
Tonga er minsta landið, sum hevur kappast í einum HM-endaspæli í Rugby. Á Tonga búgva umleið 103.000 fólk.
Onkur vestindisk oyggj er, sum hevur færri íbúgvar enn Føroyar, men vestindisku oyggjarnar hava eitt felags lið, tá tær kappast í cricket.
Einki frættist um nakra pinkutjóð, sum hevur verið við í einum HM-endaspæli í kurvabólti, flogbólti ella í vatnpolo.
So tað kann við næstan fullari vissu staðfestast, at føroyska U21 manslandsliðið í hondbólti eisini skrivar søgu hesum viðvíkjandi, tá teir fara at kappast í HM-endaspælinum í Algeria í summar.


text:
Pætur Albinus 09.01.2017 (17:35)
Hesum kunnu vit møta í HM
U21-manslandsliðið í hondbólti, sum um vikuskiftið vann allar dystirnar í HM-undankappingini her heima, hevur sum kunnugt spælt seg til HM-endaspælið í Algeria 17. - 30. juli.
Longu nú er greitt hvørji nøkur av mótstøðulondunum hjá Føroyum kunnu blíva. Kappingin er nevniliga býtt í styrkisløg, tó at øll luttakandi londini enn ikki eru funnin.
Sum vinnari av sínum HM-undankappingarbólki koma Føroyar í triðbesta styrkislag og fáa harvið trý lið í bólkin, sum eru styrkismett veikari enn Føroyar. Lutakast verður fyrst í apríl.
Styrkisløg:
1: Frakland, Spania, Týskland, Kroatia
2: Tunesia, Noreg, Danmark, Ísland
3: Makedonia, Algeria, Føroyar, Katar
4. Suðurafrika, Egyptaland
5. Ungarn, Slovenia, Russland, Suðurkorea
6. Burkina Faso, Marokko


text:
VÆLKOMIN TIL GRINDABOÐ.FO
Á Grindaboð.fo kanst tú lesa um grindahvalin – djórið við hvørjum vit býta havið um oyggjarnar, djórið ið mangan nevnt verður í tjak um mentan og siður, og djórið ið er vorðið eitt ikon fyri Føroyaland.
-
Sí filmin í fullari stødd © Aquawork
-
GRINDAHVALURIN
Vit býta havið millum okkum, grindahvalin og nógv onnur havdjór. Hvat eru grindahvalir fyri djór?
Hóast grindahvalir eru risastór og dugnalig ránsdjór, eru teir eisini blídligir, forvitnir og sera sosialir skapningar, ið ikki ræðast menniskju.
Grindahvalir liva um nærum allan heimin. Óvist er, hvussu nógvir eru til.
Les meira um grindahvalin
-
HVALALÍV
Grindahvalir liva og ferðast í bólkum, ið telja millum nakrar fáar hval upp í fleiri hundrað og onkuntíð yvir túsund.
Tætt band er millum mammu og hvølp. Í tvey ár ella longri fær hvølpurin mjólk frá mammuni, og tey halda saman í fleiri ár, um ikki alt lívið.
Grindahvalir eru gepardar í dýpunum, ið kunnu kava upp til 9 metrar um sekundi fyri at finna sína yndisføði, høgguslokk.
Les meira um hvalalív
-
-
© Gigantes Azul / Aquawork
-
HVALUR
Hvalir eru havsins risar, ið vit menniskju kenna lítið til. Sera hugtikin eru vit, tá ið vit síggja teir koma upp í vatnskorpuna at anda, hvíla, eta, spæla ella forvitnast.
Cetacea er felagsheitið fyri hval, delfin og nísu, og tað eru í minsta lagi 87 ymisk sløg til í heiminum.
Hvalir liva í einum heimi av ljóði. Ljóð er avgerandi fyri hesi hugvekjandi djór – tað veri seg samskifti, trivnaður og veiða. Hóast teir liva í sjógvi, er luft lívsneyðug, tí upp at anda mugu teir.
Les meira um hvalin
-
HAVIÐ ER HÓTT
70 prosent av jarðarflatuni er hav – ein litfagur og hugtakandi heimur, ið er gátuførur fyri okkum menniskju.
Havið er heimstaður hjá 230.000 ymiskum djórasløgum, sum vit kenna til, men bert ein brotpartur av dýpunum er granskaður. Enn hava vit einans funnið ein ella tveir triðingar av øllum djórasløgum í havinum.
Alt lív á jørð er treytað av havinum, men hóast vit vita tað, eru menniskju størsta hóttanin ímóti tí. Vit dálka og drepa, oyðileggja og misnýta. Havið er hótt.
Les meira um havið
-


text:
Tindhólmur
Tindhólmur er ein hólmur í Vágunum. Kemur ella fer ein við flogfari umvegis Vága Floghavn, er tað ofta, at ein flýgur framvið Tindhólmi. Tindhólmur er størsti hólmur í Føroyum, og er hann 65 hektar til støddar[1]. Hólmurin er tvær merkur og hevur nógvan fugl. Í hólminum er ofta grind deyð.
Tann sermerkti hólmurin, sum sæst úr bygdini Bø, hevur fingið navn eftir sínum høgu tindum. Tindarnir eru fimm í tali, og eita teir Ytstitindur, Arnatindur, Lítlitindur, Breiðitindur og Boygditindur. Í skúlanum hevur verið vanligt, at børnini lærdu tindarnar við hesi ramsuni Ytsti, Arni, Lítli, Breiði, Boygdi, og er ramsan eisini nýtt sum niðurlag í einum populerum sangi.
Innihaldsyvirlit
Søgnin um ørnina í Tindhólmi[rætta | rætta wikitekst]
Hóast eingin býr har, hevur tað ikki altíð verið so. Søgn er, at hann skal hava verið bygdur í gomlum døgum. Søgan sigur, at ein familja (maður, kona og barn) búði har einaferð, men meðan maðurin var og fiskaði, kom ein ørn og tók smábarnið, og fleyg tað upp á ein av tindunum. Og hóast mamman megnaði at fara eftir barninum, var ov seint. Eftir hetta flutti familjan av oynni, og síðan tá hevur eingin búsett seg har.
Sí eisini[rætta | rætta wikitekst]
Kelda[rætta | rætta wikitekst]
Keldur til søgnina um ørnina í Tindhólmi[rætta | rætta wikitekst]
- Weihe, A.: Tjóðminni (1938), s. 14
- Tømmeraas, Per J.: Ørnen (1997), s. 120-121
- Kletti, Pól á: Ørnin - ein barnarænari. Grein í Dimmalætting (íleggið Skái) 26. januar 2002


text:
Orð og lag: Håkon Haug
Týtt: Kajfinn Hammer
1. Eg síggi ein mann móti Golgata fer,
eina krúnu av tornum Hann ber;
uppgivin og svikin av vinum Hann er,
og eg spyrji: Veitst tú hvør Hann er?
Niðurlag: Ja, tað er Jesus, mín Harri, mín Guð;
Hann meg frelsti og fríaði út!
Hugsa tær, á, hvat eitt offur Hann bar,
tá Seg sjálvan Hann ofraði har.
2. Á Golgata træ millum ránsmenn Hann hekk,
á, hvør skurssjón Hann tá gjørdist har.
Hann synd heimsins bar, tá í deyðan Hann gekk,
vári misbrot og plágur Hann bar.
3. Á, hesin maður, sí, Hann er Guðs Lamb;
Hann er bót fyri synd, á, hvør stórt!
Hann úttømdi sál Sína, vann meg til Guð,
tá Hann rópti: Tað er fullgjørt!


text:
21. mars
21. mars er dagur 80 í árinum í gregorianska kalendaranum (dagur 81 um skotár er). 285 dagar eru eftir av árinum. 21. mars er várjavndøgur, og dagurin kallast eisini Bænadiktsmessa.
Hendingar[rætta | rætta wikitekst]
- 2014 - Theodor Thomassen úr Sørvági er nú elsti føroyingur, ið hevur livað. Hann fylti 105 ár hin 28. oktober 2013, og 21. mars 2014 hevði hann livað í 38 495 dagar, sum var eins nógv og gjáarkvinnan, Fredrikka á Fløtti, ið varð fødd 2. juli í 1875 og andaðist 23. november í 1980. Frederikka var elsti føroyingur nakrantíð til henda dagin.
- 2014 - Kringvarpið fekk Winther-heiðurslønina fyri sendingina um Skálafjarðartunnilin.
Føðingar[rætta | rætta wikitekst]
- 1993 - María Ólafsdóttir, íslendsk songkvinna
Andlát[rætta | rætta wikitekst]
- 2015 - Jørgen Ingmann, danskur tónleikari (f. 1925)


text:
Dokkum
Dokkum (fyrr nevndur Dockum,) er ein gamal býur í kommununi Dongeradeel í tí niðurlendska landslutinum Frísaland. Í 2006 var fólkatalið í býnum 13.145. Tann kendasta hendingin í søgu Dokkums er drápið av tí anglo-saksiska trúboðaranum Bonifatius í 754, hesin var føddur sum Winfrid ella Wynfrith í Wessex í núverandi Devon, Onglandi. Í 1652 vóru fimm stubbamyllur í Dokkum. Í dag eru tvær vindmyllur í býnum, tær eru Zeldenrust og De Hoop og vera vístar fram alment. Ein triðja mylla, De Marmeerin, stendur uttanfyri býin við Woudvaart.